Euroopan parlamentin lainsäädäntöpäätöslauselma ehdotuksesta neuvoston päätökseksi kansainvälistä delfiinien suojeluohjelmaa koskevan sopimuksen tekemisestä Euroopan yhteisön puolesta (KOM(2004)0764 - C6-0245/2004 - 2004/0268(CNS))



Virallinen lehti nro 124 E , 15/05/2006 s. 0507 - 0509



P6_TA(2005)0229 Delfiinien kansainvälistä suojeluohjelmaa koskeva sopimus * Euroopan parlamentin lainsäädäntöpäätöslauselma ehdotuksesta neuvoston päätökseksi kansainvälistä delfiinien suojeluohjelmaa koskevan sopimuksen tekemisestä Euroopan yhteisön puolesta (KOM(2004)0764 — C6-0245/2004 — 2004/0268(CNS)) (Kuulemismenettely) Euroopan parlamentti, joka - ottaa huomioon ehdotuksen neuvoston päätökseksi (KOM(2004)0764) [1], - ottaa huomioon EY:n perustamissopimuksen 37 artiklan ja 300 artiklan 2 kohdan ensimmäisen alakohdan kanssa, - ottaa huomioon EY:n perustamissopimuksen 300 artiklan 3 kohdan ensimmäisen alakohdan, jonka mukaisesti neuvosto on kuullut parlamenttia (C6-0245/2004), - ottaa huomioon työjärjestyksen 51 artiklan ja 83 artiklan 7 kohdan, - ottaa huomioon kalatalousvaliokunnan mietinnön (A6-0157/2005), 1. hyväksyy ehdotuksen neuvoston päätökseksi sellaisena kuin se on tarkistettuna ja hyväksyy sopimuksen tekemisen; 2. kehottaa puhemiestä välittämään parlamentin kannan neuvostolle ja komissiolle sekä jäsenvaltioiden hallituksille ja parlamenteille. Tarkistus 1 Johdanto-osan 1 a kappale (uusi) (1 a) Toukokuun 19 päivänä 2003 annetulla neuvoston asetuksella (EY) N:o 882/2003 [2]perustettiin tonnikalan seuranta- ja tarkistusjärjestelmä. Tarkistus 2 Johdanto-osan 4 kappale (4) Itäisen Tyynenmeren tonnikalojen ja delfiinien suojelua käsitellyt 35. hallitustenvälinen kokous hyväksyi helmikuussa 1998 kansainvälistä delfiinien suojeluohjelmaa koskevan sopimuksen. (4) Itäisen Tyynenmeren tonnikalojen ja delfiinien suojelua käsitellyt 35. hallitustenvälinen kokous hyväksyi 7 päivänä helmikuuta1998 kansainvälistä delfiinien suojeluohjelmaa koskevan sopimuksen. Sopimus allekirjoitettiin 21 päivänä toukokuuta 1998 Washingtonissa, ja se tuli voimaan 15 päivänä helmikuuta 1999. Tarkistus 3 Johdanto-osan 4 a kappale (uusi) (4 a) Tällä hetkellä tämän sopimuksen sopimuspuolia on 15: Bolivia, Kolumbia, Costa Rica, Ecuador, El Salvador, Espanja, Guatemala, Honduras, Meksiko, Nicaragua, Panama, Peru, Yhdysvallat, Vanuatu ja Venezuela. Tarkistus 4 Johdanto-osan 5 a kappale (uusi) (5 a) Euroopan unioni tunnustaa kansainvälistä delfiinien suojeluohjelmaa koskevan sopimuksen (AIDCP) merkityksen puolustettaessa kestävää kalastusta sekä sen vahvistamismenettelyjen merkityksen keinona varmistaa muiden lajien ja erityisesti delfiinien ekologinen suojelu. Tarkistus 5 Johdanto-osan 7 kappale (7) Sen vuoksi yhteisö allekirjoitti sopimuksen neuvoston päätöksen mukaisesti. (7) Sen vuoksi yhteisö allekirjoitti AIDCP:n määrättyään 7 päivänä kesäkuuta 1999 tehdyllä neuvoston päätöksellä 1999/386/EY [3] sen väliaikaisesta soveltamisesta siihen asti, kunnes saadaan päätökseen tarvittavat menettelyt yhteisön liittymiseksi virallisesti Amerikan trooppisten tonnikalojen suojelukomissioon (IATTC). Tarkistus 6 Johdanto-osan 9 kappale (9) Yhteisö päätti soveltaa sopimusta väliaikaisesti [4], kunnes sen IATTC:hen liittymiseksi vaadittavat menettelyt on saatu päätökseen. Tarkistus 7 Johdanto-osan 9 a kappale (uusi) (9 a) Johdanto-osan 7 kappaleessa esitetyn perusteella AIDCP:n mukainen todistus "delfiinejä vaarantamaton tonnikala" on tällä hetkellä ainoa yhteisön hyväksymä todistus. Tarkistus 8 Johdanto-osan 13 a kappale (uusi) (13 a) AIDCP:n tekstiin sisältyvillä tiedoilla voidaan auttaa kuluttajia tekemään sopimuksen kattamalla alueella kalastetuista tonnikaloista valmistettuja tuotteita koskevia ostopäätöksiä. Tarkistus 9 Johdanto-osan 13 b kappale (uusi) (13 b) Asetukseen (EY) N:o 882/2003 sisältyy määritelmät "delfiinejä vaarantamaton tonnikala" ja "delfiinejä vaarantava tonnikala", ja siinä säädetään muun muassa kummankin tonnikalatyypin erottelusta ja tunnistamisesta. Tarkistus 10 1 a artikla (uusi) 1 a artikla Neuvosto panee täytäntöön toimenpiteet, joilla voidaan pitää jatkuvasti ajan tasalla sopimuksen kattamalla alueella saatujen tonnikalasaaliiden seuranta- ja tarkistusmenettelyt asetuksen (EY) N:o 882/2003 voimaantulon myötä. Tarkistus 11 1 b artikla (uusi) 1 b artikla Ainoastaan asetuksen (EY) N:o 882/2003 3 artiklaan sisältyvän määritelmän "delfiinejä vaarantamaton tonnikala" mukainen tonnikala voidaan varustaa merkinnällä "delfiinejä vaarantamaton tonnikala". Tarkistus 12 1 c artikla (uusi) 1 c artikla Yhteisö tukee toimia, joilla pyritään saattamaan kuluttajat Euroopassa asianmukaisella tavalla tietoisiksi ja pitämään heidät tietoisina AIDCP:n mukaisista ekomerkinnöistä. [1] Ei vielä julkaistu virallisessa lehdessä. [2] EUVL L 127, 23.5.2003, s. 1. [3] EYVL L 147, 12.6.1999, s. 23. [4] EYVL L 147, 12.6.1999, s. 23. --------------------------------------------------